Nakon našeg zagorskog maga Majcena, donosimo vam srpsku ljepoticu i cosplayericu kojoj se neizmjerno divimo, zbog čega smo je i natjerale da sudi naše ovogodišnje cosplay natjecanje. Kaj možete očekivati od Ljubice, pročitajte u nastavku!

Draga Ljubice, predstavi se našim gujdekima i dočaraj nam svoju cosplay karijeru i kako te dovela u ove naše zagorske teritorije!

Ja sam Ljubica, poznatija i kao Wiccana Cosplay, a za početak svoje “cosplay karijere” uzimam prvo takmičenje na Japanizmu 2010. godine kada sam osvojila prvi cosplay pehar.

Od samog detinjstva sam se zanimala za kostimografiju, a već s 4 godine sam vezla i šila svojim igračkama. Ovih 9 godina u cosplay svetu mi je donelo preko 40 nagrada, predstavljanje Srbije na Eurocosplay takmičenju 2013, mnoštvo putovanja, gostovanja i novih prijatelja sa zajedničkim hobijem. Tako sam, između ostalog, došla i u Zagorje 😀

Već nekoliko godina sarađujem sa brojnim izdavačkim i distributerskim kućama, za potrebe promocija filmova, serija, knjiga i video igara. Tako da, mogu slobodno da kažem da imam privilegiju da živim od nečega što je, prvobitno, bio moj hobi. A, kad nađem vremena, napravim i po neki kostim i za sebe.

Takođe, kao osnivač udruženja Valinor, organizujem cosplay takmičenja kako na našim događajima, tako i u saradnji sa većim organizacijama poput Games.con-a.

Games.con cosplay natjecanje na kojem su Lumos i Nox paradirale kao sutkinje <3

Već godinama posjećuješ naše konove, koji su ti bili prvotni dojmovi o našoj cosplay sceni i jesu li se u međuvremenu promijenili?

Prvi put sam posetila Hrvatski kon 2016. godine i u pitanju je bio “ZFC”. Oduševio me je potpuno drugačiji koncept konvencija, gde se sve održava ili u školskim ustanovama, ili na fakultetima, sa mnoštvom predavanja i različitim sadržajem. Sve prethodne konvencije koje sam posetila se uglavnom održavaju u nekoliko većih hala i nisu toliko “intimne” koliko hrvatski konovi. Iznenadio me je i koncept takmičenja

gde se sve dešava u manjoj sali i gde imate par minuta da prikažete svog lika i da kažete koju zanimljivu reč o kostimu, a podrazumeva se da ćete kostim nositi celogdana i imati interakciju sa publikom.

Dok je praksa da se Cosplayeri uglavnom “čuvaju” do trenutka kada bi trebalo da izađu na scenu, ova ideja mi je bila primamljivija jer je poenta Cosplaya upravo ta interakcija, a ne samo “par minuta slave” na sceni. Smatram da hrvatski cosplayeri imaju mnogo toga da ponude i da su izuzetno talentovani i kvalitetni krafteri, pa me ni ne čudi što na svakom Gamesconu većina nagrada odlazi upravo njima 😀

Lich Jaina, cosplay za koji je Ljubica dobila posebnu nagradu od Kamui cosplay, i na kaj su Lumos i Nox ultra ljubomorne!

Kad smo već kod konova, koji ti je najdraži hrvatski kon i zakaj je to upravo KraKon koji buš tek ove godine prvi put posjetila?

Moram da spomenem dva kona koja su meni posebno draga. Prvi je Istrakon koji sam, NAŽALOST, posetila samo jednom, jer je atmosfera neponovljiva, ljudi su izuzetno veseli, a činjenica da traje 20 godina govori o njegovom kvalitetu. Uostalom, gde ću ponovo moći da čujem “Shine on you crazy diamond!” dok sedim pored zmaja od 4 metra i

ispijam domaću medicu xD Drugi je Fantastikon čiji sam bila gost nekoliko puta i koji mi je posebno drag zbog ljudi koji se veoma trude da taj kon nastavi da postoji, a i zbog par Splićana koje jako volim i jedva čekam svaki put da vidim. NARAVNO da je KraKon festival kojem se nenormalno radujem, i sigurna sam da će mi ukrasti srce.

Ovo je možda mali spoiler jer nemamo pojma kojim redom objavljujemo ove intervjue, ali jedina si vještica u našem žiriju! Jesi li stroga pri ocjenjivanju i koja ti je kategorija najviše upala u oko?

Ja sam uvek veštica! Nisam “Wiccana” tek tako 😀

Generalno sam izuzetno pravična osoba, i poštujem tuđi rad i trud, ali jesam stroga. Ne opraštam neke elementarne stvari 😀 Cosplay je jedna multidisciplinarna veština koja zahteva i da ličite na karaktera, da se poistovećujete sa njim, da imate dobro osmišljen performans koji će najbolje prikazati karaktera kojeg volite (valjda ga volite haha), a

naravno, i da pokažete koliko ste talentovani crafter.

Kategorije su jako zanimljive, a kako sam veliki Potterovac, mislim da će mi najzanimljivije birati Best HP Cosplay. Možda ću i razmisliti da li ste dovoljno mudri i pametni da budete deo moje škole!

Naravno, needlework jer je to nešto po čemu me ljudi najviše poznaju, ali i best performance jer sam čitavog života na sceni, i nema ništa lepše nego kad me takmičar odvede u neki drugi svet svojim nastupom.

Već smo te off the record pitali koji cosplay pripremaš, nećemo nikaj odati (i držimo fige da sve stigneš), osim toga da nam se uklapa u ovogodišnju temu kona. Kaj nam još pripremaš za KraKon?

Radujem se svom novom cosplayu i neizmerno mi je drago što će premijerno biti nošen baš na KraKonu! Ukoliko sve pođe kako treba, proćaskaćemo na par zanimljivih tema koje će zaintrigirati sve Potterovce!

Draga naša Ljubice, jedva te čekamo ugostiti, imaš li kakvih poruka za naše gujdeke?

Radujem se tome i jedva čekam da dođem! I ne samo zbog Lumos i Nox koje su sjajni ambasadori cosplaya, pa i KraKona, već zato što znam da će biti nezaboravno. Neka vredno rade na svojim kostimima, i neka spremaju neke zanimljive čarolije, a ako se neko udostoji i dođe kao profesor Snape – ALWAYS će da dobije dodante poene, za svaku kategoriju xD Obećavam da ću do kona naučiti spell “Human to pig” pa da svi budemo verodostojni gujdeki!